b'\n_START_ARTICLE_\n.BAT\n_START_SECTION_\nRakenne\n_START_PARAGRAPH_\n.BAT-tiedostojen rakenne on hyvin yksinkertainen. Komennot kirjoitetaan rivi kerrallaan, erotettuna rivivaihtomerkill\xc3\xa4 0x13 tai 0x13+0x10.\n_START_SECTION_\nEsimerkkiohjelma\n_START_PARAGRAPH_\necho Ensimm\xc3\xa4inen rivi_NEWLINE_ echo Toinen rivi_NEWLINE_ echo Kolmas rivi_NEWLINE_Yll\xc3\xa4 oleva ohjelma antaa n\xc3\xa4yt\xc3\xb6ll\xc3\xa4 seuraavanlaisen tuloksen:_NEWLINE_C:\\>echo Ensimm\xc3\xa4inen rivi_NEWLINE_Ensimm\xc3\xa4inen rivi_NEWLINE__NEWLINE_C:\\>echo Toinen rivi_NEWLINE_Toinen rivi_NEWLINE__NEWLINE_C:\\>echo Kolmas rivi_NEWLINE_Kolmas rivi_NEWLINE_Echo-k\xc3\xa4sky\xc3\xa4 k\xc3\xa4ytet\xc3\xa4\xc3\xa4n tekstirivien tulostamiseen. Tyhj\xc3\xa4 rivi tulostetaan lis\xc3\xa4\xc3\xa4m\xc3\xa4ll\xc3\xa4 komennon loppuun piste (echo.). Komentokaiutuksen tilan saa selville kirjoittamalla echo ilman parametrej\xc3\xa4. Tulosteena on suomenkielisess\xc3\xa4 MS-DOS:issa ECHO on ON tai ECHO on OFF.\n_START_SECTION_\nKomentokaiutus\n_START_PARAGRAPH_\nKuten edellisess\xc3\xa4 kappaleessa olevasta esimerkkiohjelmasta huomaa, komentokaiutus on oletuksellisesti p\xc3\xa4\xc3\xa4ll\xc3\xa4, eli jokainen komento n\xc3\xa4ytet\xc3\xa4\xc3\xa4n ennen sen suorittamista. Jos komennon eteen kirjoitetaan @-merkki, sit\xc3\xa4 ei kaiuteta:_NEWLINE_ @echo Ensimm\xc3\xa4inen rivi_NEWLINE_ @echo Toinen rivi_NEWLINE_ @echo Kolmas rivi_NEWLINE_Ohjelman antama tulos:_NEWLINE_Ensimm\xc3\xa4inen rivi_NEWLINE_Toinen rivi_NEWLINE_Kolmas rivi_NEWLINE_Komentokaiutuksen voi asettaa pois p\xc3\xa4\xc3\xa4lt\xc3\xa4 komennolla echo off._NEWLINE_ @echo off_NEWLINE_ echo Ensimm\xc3\xa4inen rivi_NEWLINE_ echo Toinen rivi_NEWLINE_ echo Kolmas rivi\n_START_SECTION_\nHyppyk\xc3\xa4skyt\n_START_PARAGRAPH_\nKomentojonoissa k\xc3\xa4ytett\xc3\xa4v\xc3\xa4 hyppyk\xc3\xa4sky on goto. Sen syntaksi on goto nimi. Nimi\xc3\xb6t m\xc3\xa4\xc3\xa4ritell\xc3\xa4\xc3\xa4n koodilla :nimi. Esimerkki:_NEWLINE_ @echo off_NEWLINE_ :alku_NEWLINE_ echo Hello World!_NEWLINE_ goto alku_NEWLINE_Ohjelma toistaa lausetta "Hello World!" loputtomiin. Ohjelmasta voi poistua kesken n\xc3\xa4pp\xc3\xa4inyhdistelm\xc3\xa4ll\xc3\xa4 Ctrl+C.\n_START_SECTION_\nVinkki\n_START_PARAGRAPH_\nMonen k\xc3\xa4skyn ehtorakenteita voi luoda hyppyk\xc3\xa4skyjen avulla:_NEWLINE_ @echo off_NEWLINE_ echo Onko tiedosto.txt olemassa?_NEWLINE_ echo._NEWLINE_ if not exist tiedosto.txt goto muuten_NEWLINE_  echo -On olemassa!_NEWLINE_  echo -On tosiaankin._NEWLINE_  echo -Niin muuten on._NEWLINE_ goto loppu_NEWLINE_ :muuten_NEWLINE_  echo -Ei ole olemassa!_NEWLINE_  echo -Ei niin._NEWLINE_  echo -Ei tosiaankaan._NEWLINE_ :loppu_NEWLINE_ echo._NEWLINE_ echo Ohjelma loppuu._NEWLINE_ pause\n_START_SECTION_\nParametrit\n_START_PARAGRAPH_\nKomentojonoja kutsuttaessa niille voidaan v\xc3\xa4litt\xc3\xa4\xc3\xa4 parametrej\xc3\xa4. Niihin viitataan ohjelmassa kirjainyhdistelm\xc3\xa4ll\xc3\xa4 %parametrinnumero, eli ensimm\xc3\xa4inen parametri on %1, toinen %2 jne. Parametrej\xc3\xa4 voi olla korkeintaan yhdeks\xc3\xa4n, ja esimerkiksi yhdistelm\xc3\xa4 %10 tarkoittaa ensimm\xc3\xa4ist\xc3\xa4 parametri\xc3\xa4, jonka j\xc3\xa4lkeen tulee nolla.\n_START_SECTION_\nEsimerkki\n_START_PARAGRAPH_\n@echo off_NEWLINE_ echo Ensimm\xc3\xa4inen parametri on %1._NEWLINE_ echo Toinen parametri on %2._NEWLINE_ echo Kolmas parametri on %3._NEWLINE_On olemassa my\xc3\xb6s nk. nollaparametri, eli %0, josta n\xc3\xa4kyy komentojonon nimen kirjoitusasu, kun sit\xc3\xa4 kutsuttiin.\n_START_SECTION_\nKysymykset\n_START_PARAGRAPH_\nChoice -k\xc3\xa4sky\xc3\xa4 k\xc3\xa4ytet\xc3\xa4\xc3\xa4n kysymyksen esitt\xc3\xa4miseen k\xc3\xa4ytt\xc3\xa4j\xc3\xa4lle. Vastaus palautetaan errorlevel -muuttujaan. Komennon syntaksi on seuraava:_NEWLINE_ choice /c:vastaukset kysymys_NEWLINE_eli esimerkiksi:_NEWLINE_ choice /C:ABC Valitse A, B tai C:_NEWLINE_K\xc3\xa4ytt\xc3\xa4j\xc3\xa4 valitsee vastauksen painamalla sille m\xc3\xa4\xc3\xa4r\xc3\xa4tty\xc3\xa4 kirjainta. Errorlevel m\xc3\xa4\xc3\xa4r\xc3\xa4ytyy siten, ett\xc3\xa4 ensimm\xc3\xa4inen vaihtoehto on 1, toinen 2 jne._NEWLINE_Choice-k\xc3\xa4skylle on muitakin parametrej\xc3\xa4, ja ne saa selville kirjoittamalla komentoriviin choice /?. Windows Vistan choicen syntaksi poikkeaa hieman vanhasta syntaksista:_NEWLINE_ choice /C:ABC /M Valitse A, B tai C:\n_START_SECTION_\nMuuttujat\n_START_PARAGRAPH_\nKomentojonot osaavat k\xc3\xa4sitell\xc3\xa4 DOS:in ja Windowsin ymp\xc3\xa4rist\xc3\xb6muuttujia, joihin viitataan kirjoittamalla %muuttuja%. Muuttujat voidaan asettaa komennolla set seuraavasti:_NEWLINE_ set muuttuja=arvo\n_START_SECTION_\nTiedostoihin kirjoitus\n_START_PARAGRAPH_\nTiedostoja voidaan uudelleenkirjoittaa ohjaamalla k\xc3\xa4skyjen sy\xc3\xb6tteet niihin. Esimerkki:_NEWLINE_ echo Heippa! >tiedosto.txt_NEWLINE_Kirjoittaa "Heippa!" tiedostoon tiedosto.txt._NEWLINE_My\xc3\xb6s kommentojen tulosten ja virheet voidaan suunnata tiedostoihin_NEWLINE_ for /f %%i in (\'dir /s /b /a-d\') echo tiedosto --- %%i >>ajo.log 2>>virhelogi.log\n_START_SECTION_\nN\xc3\xa4yt\xc3\xb6n tyhjennys\n_START_PARAGRAPH_\nCls-k\xc3\xa4sky tyhjent\xc3\xa4\xc3\xa4 tiedoston tekstin, mik\xc3\xa4li se on mahdollista.\n_START_SECTION_\nN\xc3\xa4pp\xc3\xa4imen odotus\n_START_PARAGRAPH_\nPause-k\xc3\xa4sky odottaa, kunnes painetaan jotakin n\xc3\xa4pp\xc3\xa4int\xc3\xa4, ja tulostaa tekstin "Jatka painamalla mit\xc3\xa4 tahansa n\xc3\xa4pp\xc3\xa4int\xc3\xa4. . .".\n_START_SECTION_\n>NUL\n_START_PARAGRAPH_\nJos k\xc3\xa4skyn loppuun lis\xc3\xa4\xc3\xa4 >NUL, sen tulosteet eiv\xc3\xa4t n\xc3\xa4y.  T\xc3\xa4st\xc3\xa4 on hy\xc3\xb6ty\xc3\xa4 erityisesti pause-k\xc3\xa4skyn kanssa ja joskus my\xc3\xb6s choicen. _NEWLINE_Vinkki:_NEWLINE_Jos tekee ohjelman .bat-muotoon, ja siin\xc3\xa4 tarvitaan Pause-k\xc3\xa4sky\xc3\xa4, t\xc3\xa4m\xc3\xa4 kannattaa tehd\xc3\xa4 Pause-k\xc3\xa4skyn loppuun.\n_START_SECTION_\nFor\n_START_PARAGRAPH_\nFor-k\xc3\xa4sky k\xc3\xa4y l\xc3\xa4pi tiedostoja ja suorittaa niille halutun komennon. Sen syntaksi on seuraava: for\xc2\xa0%%muuttuja in (tiedostojoukko) do k\xc3\xa4sky. Seuraava k\xc3\xa4sky tulostaa kaikkien nykyisen hakemiston tiedostojen nimet:_NEWLINE_ for %%k in (*.*) do echo %%k_NEWLINE_Uusien Windowsien komentoriveiss\xc3\xa4 for-k\xc3\xa4skylle on muitakin k\xc3\xa4ytt\xc3\xb6tarkoituksia. Ne saa selville kirjoittamalla komentoriviin for /?.\n_START_SECTION_\nShift\n_START_PARAGRAPH_\nShift-k\xc3\xa4sky siirt\xc3\xa4\xc3\xa4 parametrej\xc3\xa4 yhden pyk\xc3\xa4l\xc3\xa4n vasemmalle. Eli parametri, jonka numero oli ennen k\xc3\xa4sky\xc3\xa4 2, onkin nyt parametri numero 1.\n_START_SECTION_\nKommentit\n_START_PARAGRAPH_\nKoodia voi kommentoida rem-"k\xc3\xa4skyll\xc3\xa4" seuraavasti:_NEWLINE_ rem Kommentti'